Hamas a difuzat o înregistrare video în care a susținut că Nadav Popplewell, bărbatul de 51 de ani care a fost luat ostatic acum 7 luni din comunitatea Kibbutz Nirim din sudul Israelului, a murit după ce a fost rănit într-un atac israelian în Gaza.
„A murit pentru că nu a primit îngrijiri medicale în unități medicale din cauza distrugerii de către inamic a spitalelor din Gaza”, a susținut purtătorul de cuvânt al Hamas, Abu Ubaida.
Sâmbătă dimineață, Hamas a difuzat o primă înregistrare video cu prizonierul, aflat în fața unui perete alb, cu o vânătaie la ochiul drept, spunându-și numele. Nu s-a precizat însă când a fost făcută filmarea care durează 11 secunde.
BREAKING: as the IDF continued to advance towards Rafah, Hamas released another hostage video, as theyve done with each time Israeli forces got closer to the area, in an attempt to psychologically terrorize Israelis and stop the IDF.
— Hen Mazzig (@HenMazzig) May 11, 2024
The video shows Nadav Popplewell, 51, who… pic.twitter.com/qEVObgOZsk
Câteva ore mai târziu, în a doua înregistrare video, gruparea islamistă palestiniană a susținut că Popplewell a murit din cauza rănilor suferite luna trecută într-un atac aerian israelian. Potrivit Hamas, bărbatul de 51 de ani, care este și cetățean britanic, era reținut împreună cu o femeie atunci când locul a fost vizat de o rachetă israeliană.
Armata israeliană nu a făcut deocamdată niciun anunț referitor la înregistrarea video, dar a catalogat videoclipurile precedente ale ostaticilor eliberați de Hamas ca fiind „o teroare psihologică”. De asemenea, IDF a negat acuzațiile Hamas potrivit cărora ostaticii au fost uciși din cauza tirurilor israeliene.
Din cele 252 de persoane răpite de gruparea Hamas pe 7 octombrie 2023, 128 au rămas în Gaza, potrivit numărătorii israeliene. Cel puțin 36 dintre acestea au fost declarate moarte de către o comisie medico-legală israeliană.